मस्कोः रूस की एक गुफ़ा में मिलीं बच्ची की हड़़्डी ने हजारों साल पुराने रहस्य की गुत्थी सुलझा दी है। काफी साल पहले रूस की एक गुफ़ा में इंसानों की दो अलग-अलग प्रजातियां मिली थीं। करीब 50 हज़ार साल बाद अब वैज्ञानिकों के एक समूह ने पता लगाया है कि उन दोनों की एक बेटी थी। गुफ़ा में मिले हड्डी के टुकड़ों के डीएनए से यह समझा जा रहा है कि वो दो अलग-अलग प्रजातियों की संतान थी। उसकी मां निएंडरथल प्रजाति की थी, जबकि पिता डेनिसोवन प्रजाति से थे, जो समय से साथ विलुप्त हो गए। बेटी इन दोनों प्रजातियों का मिश्रण थी। विलुप्त हो चुकी निएंडरथल प्रजाति आधुनिक मानव के सबसे नजदीक और क़रीबी रिश्तेदार माने जाते हैं।